stanford-oval/wikipedia huggingface dataset:
ורוניקה צוואגרמן
קורות חיים

ורני נולדה בשנת 1915 בהולנד, והתחתנה עם וילם מונש, מורה לכימיה במקצועו.
בני הזוג מונש השתייכו לזרם הרפורמי פרוטסטנטי אך לא היו אדוקים.
בתקופת השואה בהולנד, בזמן החיפושים האינטנסיביים של הנאצים אחרי יהודים, הזוג מונש הסתירו בביתם, אשר היה בעיר סנייק, את חנה וייס גוטמן מאפריל 1943 ועד מאי 1945.
בתום המלחמה הציעה ורני לחנה להישאר עימם ולהתחיל ללמוד בית הספר המקומי אך חנה סירבה.
במהלך השנים שאחרי המלחמה שמרה ורני על קשר עם חנה, ואף הוזמנה לבר המצווה של בנה.
ורני ביקרה לראשונה בישראל בשנת 1968 בעקבות הזמנתה של חנה, וחזרה לבקר בישראל בשנת 1983.
במהלך ביקורה הכירה את דוד פינק ונשארה לחיות עימו בתל אביב.[דרוש מקור]
ב-25 בנובמבר 1987 העניק יד ושם לורני את התואר חסידת אומות העולם.[דרושה הבהרה]
ורני נפטרה ב-30 ינואר 1999 בבית חולים בהולנד ונקברה על פי בקשתה בישראל בבית הקברות האזרחי בגבעת ברנר.
ראו גם

יהדות הולנד
סקוט קרסון

סקוט פול קרסון (באנגלית: Scott Paul Carson ; נולד ב-3 בספטמבר 1985) הוא כדורגלן אנגלי המשחק בעמדת השוער בקבוצת מנצ'סטר סיטי.
קרסון שימש כשוער השלישי של נבחרת אנגליה, לאחר פול רובינסון ודייוויד ג'יימס, במספר רב של מקרים. הוא היה בסגל של מונדיאל 2006 אף שלא השתתף באף משחק. בהופעת הבכורה שלו במדי הנבחרת, במוקדמות יורו 2008, ספג שלושה שערים בהפסד לנבחרת קרואטיה שבעטיו לא העפילה אנגליה לאליפות.
תארים

ליגת האלופות: 2004/2005
ליגת האלופות: 2022/2023
אליפות אנגליה: 2020/2021, 2021/2022, 2022/2023, 2023/2024
גיל רון שמע

גיל רון שמע
גיל רון שמע (נולד ב-1969) הוא מוזיקאי ומפיק מוזיקלי, סופר, שחקן ואמן ישראלי. סגנונו המוזיקלי משלב מוזיקת עולם עם פיוטים מהעולם היהודי. פועל גם כמגשר ושגריר של רצון טוב מטעם משרד החוץ.
ביוגרפיה

נולד ב-1969 לרחמים רון, יליד קהיר מצריים. רקדן וממייסדי להקת בת שבע, ולמאירה, ילידת קיבוץ שער הגולן,מתעמלת קרקע ומאיירת. שירת בצה"ל במהלך האינתיפאדה הראשונה ובהמשך היה קומונר וחבר גרעין הנוער העובד. נכדו של הצייר הצרפתי היהודי  ממוצא סורי - סזאר שמע ונכדו של  רפאל שפירא, מבוני חומה ומגדל אשר היה ממיסדי תיאטרון המטאטא בעמק הירדן.  החל ללמוד בבית הספר למשחק ניסן נתיב וקטע את לימודיו כדי לצאת למסע  ברחבי מדבריות העולם.  התמחה בחברות שבטיות בטקסים ובאומנות הבמה.בגאנה  מערב אפריקה, באקדמיה לרב אומנים למד תיפוף, שירה ומחול, אצל גדול המאסטרים האפריקאים בדורנו - מוסטפא טטה אדי.
בוורנסי הודו, למד אצל אחד מגדולי המוזיקאים עלי אבאס חאן. שם נפגש לראשונה עם מוש בן ארי והחל לעסוק במוזיקת עולם. ב- 2004 קיבל תואר כבוד מהאוניברסיטה העברית במסגרת פרויקט 
״ידידי השכחת״ לשימור המוזיקה היהודית והעברית המקודשת ושירת הפיוטים של עדות ישראל.
רון שמע חי כשני עשורים בחברות שבטיות באפריקה ובדרום מזרח אסיה.הוא נדד עם צוענים, בדואים, ובני שבט הטוארג.
בשנת 2018 הוזמן על ידי ראש ממשלת הודו מודי ומנהיג הדת ההינדי פוג׳ה סוואמי ג׳י והופיע עם האנסמבל המפואר שלו מול 120 מיליון באי הקומבמלה. טקס דתי הינדי שהוא האספות האדם הגדולה בתבל וכך ביצע את ההופעה  בבמה הגדולה בעולם. מנהיגי הדת במקום ציינו שהמוזיקה שהאנסמבל מנגן, בו חברים מוסלמים, יהודים, חילוניים ודתיים, היא ההוכחה החיה לכוחה המחבר והמרפא של המוזיקה בתרבות האנושית.
ביוגרפיה > תרגום וכתיבה

בשנת 2001 הוציא ספר בשם "ההארה" - תרגום לעברית משירת ג'לאל א-דין רומי, משורר פרסי סופי מהמאה ה-13, שהנושא המרכזי של הגותו הוא מושג "התאווחיד" – אחדות. ב-2007 יצא תרגום נוסף של רון-שמע לשירתו, בספר "שיר אחד".
לאורך השנים כתב רון-שמע מאמרים למגזין "חיים אחרים", לאתר "מהות החיים" ועוד. בנוסף הוא עוסק בכתיבת שתי סדרות של ספרים, העומדות לצאת לאור: סדרת אגדות לצעירים, וסדרת "יום בחייו של ילד" בליווי צילומים אותנטיים.
ביוגרפיה > משחק ובימוי

ב-1993 שיחק במופע "אקו-ים" בפסטיבל עכו, בו גם ניגן. ב-1994 היה ממייסדי קבוצת התיאטרון הקבלי "מטטרון". על הופעתו באותה שנה ב"חנוך נסיך ההוויה" בפסטיבל עכו, זכה בפרס חבר השופטים 'ציון לשבח' על בימוי ומשחק. באותה שנה ייסד גם הרכב סיפור מוזיקלי, "מרבד הקסמים", שהופיע עד 1996 בכ-600 מופעים במסגרת משרד החינוך.
ב-1995 הופיע בסרט "חנוך", וכן ביים ושיחק בהצגה "החתונה השמימית" במסגרת פסטיבל עכו. ב-1996 הופיע במופע מולטי-מדיה בתיאטרון המלכותי של אמסטרדם, "I LAB YOU", בבימויו של דודי מעיין. באותה שנה ביים ושיחק במופע רחוב קירקסי, "עץ משיח", במסגרת פסטיבל עכו.
ב-2001 ביים, הפיק ושיחק בהצגה "מי שומר על העצים" במסגרת פסטיבל בת ים ופסטיבל עכו.
ב-2011 שיחק בסרט "בלדה לאביב הבוכה" בבימויו של בני תורתי.
יצירתו > דיסקוגרפיה

1997 - שבע - החתונה השמיימית.
1999 - שבע - יומם ולילה.
2002 - שבע - גן.
2005 - שבע - Live in Australia.
2008 - דיוואן הלב - פרויקט הדיוואן.
2012 - גיל רון שמע - SOOF.
2017 - קפה ג'לאל אלבום עברי ערבי
2023 – דבקה פאנק
יצירתו > ספרים בתרגומו

"ההארה", חיים אחרים, 2001
"שיר אחד", כנרת זמורה ביתן דביר, 2007
חדשות האהבה משירת המשורר הפרסי חפיז
"הבאר", משירתו של רומי, חדקרן בית השראה, 2021
"הפרדס", משירתו של רומי, חדקרן בית השראה, 2022
"השושן", משירתו של רומי, חדקרן בית השראה, (עתיד לצאת ב-2023)
הערות שוליים

↑  מוזיקאי ישראלי הופיע במאלי, באתר וואלה, 24 בינואר 2006
↑  http://www.drammensacred.no/en/
↑  http://www.mekudeshet.com/landing-page/
↑  יובל אראל, פס קול שבועי 03.08.2023 – האלבומים, בבלוג של יובל אראל, מגזין מוזיקה ותרבות, 3 באוגוסט 2023
| --- | --- |
בקרת זהויות :  NLI: 987007513522005171  VIAF: 308281452   WorldCat (עם VIAF): 308281452
כליפי (ראפר)

יוני כליפי (ידוע בעיקר בשם משפחתו, כליפי; נולד ב-21 בספטמבר 1997) הוא ראפר ישראלי.
| --- | --- |
אין תמונה חופשית
 לידה:  21 בספטמבר 1997 (בן 27) קריית ביאליק ישראל 
 שם לידה:  יוני כליפי
 תקופת הפעילות:  מ-2018
 עיסוק:  ראפר, זמר
 סוגה:  היפ הופ • טראפ
 שיתופי פעולה בולטים:  כהן, ליעד מאיר, טהר שפי, אוחנה וברקת, זי קיי, זיו שחר
 בת זוג:  נגב בר
ביוגרפיה

כליפי גדל בקריית ביאליק (לה גם הקדיש שיר באלבומו השני) להורים גרושים - מירה ופואד, ושירת ביחידת 8200.
כליפי החל את פעילותו בשנת 2017, תחת הצמד "אפה וכליפי". הצמד פרסם את שירם הראשון, "ברוך הבא לישראל". בשנת 2018, פרסם הצמד את אלבום הבכורה שלהם, "טסט ראשון", שכלל את הסינגלים "ר.ע.ש" ו"סופרמן".
תוך כדי פעילותו בצמד, פרסם גם כליפי את שיריו בפעם הראשונה. בשנה זו השתתף גם בדוקו הריאליטי של HOT, "ביטים", אולם החליט לפרוש ממנו בתחילתו.
ב-11 בינואר 2021 שחרר כליפי את אלבומו הראשון, "הכל על הבית", שהופק על ידי פורמן, זיו שחר וכליפי עצמו. האלבום כלל את הסינגלים "לעלות" ו"1997". באותה שנה שחרר גם את המיני אלבום "1600 קמ"ש", שהופק על ידי זיו שחר.
ב-9 ביוני 2022 הוציא את השיר "סטארט אפ" יחד עם כהן. השיר הופק מוזיקלית ובוים על ידי גיל חסיד. חצי שנה לאחר מכן, התארח באלבומו של המפיק מאיור "מגמגם 2" בשיר "סנוב".
בינואר 2023 שחרר כליפי את השיר "לונדון פריסטייל", אותו כתב וצילם במהלך חופשה בלונדון. בפברואר 2023 הוציא את השיר "קר מדי הלילה" יחד עם ליעד מאיר.
ביוני 2023 שחרר את האלבום "כוכבים בחוץ", שהוא פרפזה על קובץ השירים הראשון של המשורר נתן אלתרמן, שנקרא באותו שם. האלבום הופק ברובו על ידי זיו שחר. האלבום כלל את הסינגלים "סטארט אפ" ביחד עם כהן, "קר מדי הלילה" ביחד עם ליעד מאיר ואת "שני ילדים", שכלל סמפול מהשיר "פתאום" של אלון עדר. מאוחר יותר יצא עם האלבום לסבב הופעות, בשם "כוכבים בטור".
כליפי משמש גם כמנכ"ל ושותף בסטרטאפ המוזיקלי "demos", אשר משתמש באינטליגנציה מלאכותית כדי להפיק ביטים.
דיסקוגרפיה > אלבומי אולפן

2018: טסט ראשון (כחלק מהצמד אפה וכליפי)
2021: הכל על הבית
2021: 1600 קמ"ש
2023: כוכבים בחוץ
הערות שוליים

↑  מתן שרון, ‏מקצות הארץ באנו, הבאנו ביכורים, באתר ‏מאקו‏, 21 במאי 2021
↑  Kalifi & Ziv Shachar - כליפי וזיו שחר, באתר Genius (באנגלית)
דירה

סלון אופייני בדירה בגרמניה
דִּירָה (בעברית קדמונית וארמית; דִּרַה) היא יחידת מגורים, ובדרך כלל נקראת גם "דירת מגורים" והיא מהווה יחידה בתוך בית משותף. דירה יכולה לשמש למגורים או למטרות אחרות, כגון פעילות עסקית.
מקור המילה דירה מהפועל: "לדור" שמשמעו "לגור" בארמית.
מהות

הדירה מהווה מרכיב בסיסי באיכות החיים האנושית, ובימינו מחולקת, על פי רוב, למרחבים פנימיים, לעיתים נפרדים, המשרתים את הצרכים הבסיסיים בימינו: חדרי שינה, חלל משותף, מטבח ופינות אוכל, חדרי רחצה. מלבד אלה קיימות חלוקות נוספות ויחידות אחרות הקשורות בגודל הדירה ובאופי של המתגוררים בה. כך למשל חדר כושר ביתי, חדר כביסה או חדר ארונות.
סיווגים > סוגי דירות

דירה רגילה – בדרך כלל יחידה אחת מתוך מספר יחידות בבית מגורים.
דירת גג – או בשם המוכר יותר: פנטהאוז, ממוקמת בקומה העליונה של בניין מגורים. פעמים רבות הפנטהאוז כולל את שתי הקומות העליונות יחדיו.
דירת גן – יחידת מגורים הממוקמת בקומת הקרקע של בניין מגורים, וצמוד לה שטח אדמה.
בית מגורים פרטי או וילה – יחידה אחת בודדת למגורים על שטח אדמה מוגדר.
קוטג' – דירה המתפרסת על שניים או שלושה מפלסים.
פרטר (parter, מצרפתית - par terre, על הקרקע) - דירה צמודת קרקע שגובה הכניסה שלה כ-4–5 מדרגות.
סטודיו - דירה בעלת חלל אחד המשמש סלון, מטבח וחדר שינה.
דירת מרתף (אנ') - דירה הממוקמת מתחת למפלס הרחוב.
לופט - חלל תעשייה או בית מלאכה שהוסב למגורים, בעל תקרה גבוהה וחללים גדולים.
דופלקס וטריפלקס - דירה בת שניים או שלושה מפלסים, בהתאמה.
הדירה המצויה והמוכרת ביותר, ממוקמת במרחבים עירוניים או במרכזי מגורים בפרברים. בדרך כלל כיחידה אחת מתוך מספר יחידות. מגורים באזורים כפריים אינם מקוטלגים כדירות אלא כבתים או בתים פרטיים.
סיווגים > גודל ומבנה

נהוג לקטלג דירות לפי שטחן שנמדד במ"ר או לפי מספר החדרים והמפלסים שבה, או בכל אלה ביחד. מספר החדרים בדירה ישראלית מחושב לפי מספר חדרי השינה והסלון, כלומר בדירת שני חדרים ישנו סלון וחדר שינה.
בדירה ישראלית טיפוסית שנבנתה עד שנות השבעים ישנו חדר כניסה (הול) המוביל לסלון, מטבח נפרד, חדר אמבטיה, חדר שירותים ומרפסת כביסה המחוברת למטבח או לחדר האמבטיה. כמו כן ישנו מסדרון המוביל לחדרי השינה. בדירה הישראלית אין לרוב חדר אוכל, אלא פינת אוכל המשולבת בהול, בסלון או במטבח. בדירות הישנות נבנתה מרפסת מקורה בתוך מעטפת הדירה המהווה המשך של הסלון. החל משנות התשעים מטבח המחובר לסלון הפך נפוץ יותר, ההפרדה בין ההול והסלון בוטלה, נוסף חדר אמבטיה לחדר השינה הגדול והמרפסות נבנו ללא קירוי. כמו כן, קיימת חובה מטעם פיקוד העורף (הג"א לשעבר) לכלול מרחב מוגן דירתי (ממ"ד) שהוא מין מקלט המשמש חדר שינה בכל דירת מגורים.
חוק התכנון והבנייה קובע לקבלנים מידות מינימליות לחלקי הדירה. חדר שינה חייב להיות בעל שטח של לפחות 8 מ"ר, חצי חדר אמור להיות לפחות 5 מ"ר ובדירה חייב להיות לפחות חדר אחד בשטח 12 מ"ר. בחוק מוגדרים גם שטחי המטבח והשירות, מידות החדר, גובה התקרה, עובי הקירות וגודל הפתחים.
סיווגים > בעלות ושכירות

דרכים המשייכות את הדירה למתגוררים בה:
בעלות פרטית – בדרך זו נרכשה הדירה על ידי בעליה המתגוררים בה. הבעלות נרשמת במרשם המקרקעין, מהווה זכות קנין של הבעלים, ומחייבת אותם לשלם מסים שונים כמו: ארנונה, מס רכוש, ועוד.
חכירה - בדרך זו הזכות על הנכס נקנית לתקופה ארוכה אך לא לצמיתות. זוהי הדרך הנפוצה ביותר בישראל, בה חוכר אדם את הנכס מהמדינה דרך מינהל מקרקעי ישראל, מהעירייה או מהקרן הקיימת לישראל ומשלם דמי היוון תמורת הזכות להשתמש בנכס ל-50 או 100 שנים.
שכירות חופשית – בדרך זו מחזיקים בדירה דיירים המשלמים לבעליה דמי שכירות לתקופה קצובה. הזכות על הנכס מוגבלת למגורים ואין לדייר זכות לערוך בדירה שינויים, להכניס דיירים אחרים ולסחור בזכותו בנכס אלא אם הוסכם על כך עם בעל הבית. בחוזה שכירות חופשית רשאי בעל הבית לפנות את הדיירים בהתמלא תנאים הנקובים בחוזה ובכל מקרה, עם תום תקופת החוזה (לעיתים לאחר ניצול אופציה להארכת תקופת השכירות).
דמי מפתח (שכירות מוגנת) - דרך שלישית הקיימת בישראל והמקיפה כ-30,000 דירות, בה קונה הדייר זכות לדור בדירה כל חייו תמורת סכום כסף גדול, ובנוסף משלם שכר דירה חודשי קטן. הזכות על הנכס עוברת בירושה לבן הזוג ולצאצאיו מדרגה ראשונה כל עוד גרו בנכס חצי שנה לפני מות השוכר.
פלישה לנכס נטוש - דרך בלתי חוקית, אך כאשר הדייר יושב שנים רבות בנכס פינויו בעייתי ולעיתים רבות בלתי אפשרי משפטית.
מונחים ומושגים הקשורים לדירה

היותה של הדירה חלק בלתי נפרד בחיינו, מקשרת אליה מושגים ומונחים רבים כמו:
תכולת הדירה - מונח המתאר בדרך כלל את כל הפרטים הנמצאים בין קירות הדירה, ומהווים חלק מחיי היום-יום בה. בזאת הכוונה לדוגמה לריהוט, למוצרי החשמל, לספרים, תמונות וחפצי נוי אחרים.
אחזקת דירה - הדינמיקה של החיים מחייבת פעולות שונות להמשך קיומה של הדירה במתכונת בה רוצים לחיות בה. ובין היתר: ניקיון, שיפוץ, צביעה, וכדומה.
שכר דירה - התשלום הקבוע של שוכרי הדירה לבעליה.
מעבר דירה - קצב החיים בעידן המודרני גורם לשינויים תכופים במקום מגוריהם של אנשים, העוברים מדירה אחת לדירה אחרת בהתאם לצרכים חדשים הנראים להם בזמן נתון. מעבר הדירה כרוך בדרך כלל בהתארגנות הכוללת: אריזת התכולה, הובלתה, וסידורה בדירה אחרת.
תיווך דירות - המעברים התכופים בין דירות יצר את הצורך באנשי מקצוע מיוחדים, מתווכים, אשר ברשותם מאגרי רישום של דירות פנויות להשכרה או מכירה. הם מקשרים בין הקונה והמוכר או בין השוכר והמשכיר וגובים דמי עמלה.
דיור ציבורי - רשויות ממשל במדינות שונות בעולם מחזיקות בנייני מגורים לצורך מגורים בחינם או בשכר דירה נמוך, לתושבים מעוטי יכולת. בישראל פועלות חברות כמו עמידר או חלמיש כזרועות של רשויות ציבוריות המחזיקות בדיור ציבורי.
דירת שרד - דירת מגורים ייצוגית של נושא משרה, בדרך כלל משרה ציבורית. הדירה שייכת למדינה או למוסד המעסיקים את נושא המשרה והם מממנים את העלויות הקשורות להחזקתה.
דירה מפוצלת - דירה שחולקה למספר יחידות דיור נפרדות בעלות הול כניסה משותף. פיצול דירות נפוץ במקומות בהם קיים מחסור בדירות קטנות.
דירת רווקים - ובלעז גרסונייר (garçonnière) היא דירה המיועדת למשק בית בן נפש אחת וכוללת בדרך כלל חדר שינה וסלון בלבד, או פינת שינה המשולבת בחלל הסלון.
דירת שותפים - שותפים השוכרים דירה יחד מבעל הבית לתקופות שונות, לרוב מדובר ברווקים צעירים, או בסטודנטים.
מחוסרי דיור

במדינות מפותחות הרוב המוחלט של התושבים מתגוררים בדירות או בתים. ובכל זאת, מיעוט קטן של אנשים או מסגרות משפחתיות שאין להם דירה למגורים אף לא בשכירות, מבלים את רוב שעות היממה ברחובות ובגנים או בכל מקום אחר המתאים להם. אלו הם מחוסרי דיור או "הומלסים", המטופלים בדרך כלל על ידי רשויות הרווחה המקומיות.
הערות שוליים

↑  ראה מסכת יומא (דף עב עמוד ב) ומסכת שבת (דף לא עמוד ב) אית ליה דרתא בלי אות יו"ד
| --- | --- |
בקרת זהויות :  NLI: 987007294186505171  BnF: cb11932066w (data)  GND: 4066768-6  LCCN: sh85005908  NKC: ph114219  NLK: KSH1998009512 
בתי הדירות מעונות עובדים בפינת הרחובות פרוג ופרישמן בתל אביב
אורן אהרוני (כתב ספורט וצלם)

ערך זה עוסק בכתב ספורט וצלם. אם התכוונתם לכתב מגזין ועיתונאי חוקר, ראו .
| --- | --- |

 לידה:  22 באפריל 1981 (בן 43)
 מדינה:  ישראל ישראל
 תקופת הפעילות:  מ-2005
 מעסיק:  ישראל היום
 סוג כתב:  ספורט אולימפי
 קישורים חיצוניים
 פייסבוק:  orenaharoniolympic
 טוויטר:  oren_aharoni
אורן אהרוני (נולד ב-22 באפריל 1981) הוא כתב ספורט וצלם ישראלי ב"ישראל היום".
ביוגרפיה

אהרוני נולד בתל השומר ברמת גן וגדל בפתח תקווה. הוא הנדסאי אלקטרוניקה ואת שירותו הצבאי עשה כטכנאי לוחמה אלקטרונית בבסיס חיל האוויר בחצור.
בין 2005 ל-2008, שימש כעורך הראשי באתר הוועד האולימפי בישראל. ב-2008 מונה לכתב הספורט האולימפי ב-ynet וצלם ספורט. הוא המשיך לעבוד במקום גם לאחר איחוד המערכות עם ידיעות אחרונות ב-2011, עד שלהי 2021. במהלך תפקידו, היה שליח המערכת למשחקים האולימפיים בלונדון 2012, ריו 2016 וטוקיו 2020. אהרוני סיקר עשרות אירועי ספורט בישראל ומחוצה לה, החל מטורניר הטניס ברולאן גארוס ב-2006 עד 2008, חצי גמר גביע דייוויס בספרד ב-2009, משחקי אירופה 2015 בבאקו, אליפויות עולם ואירופה בג'ודו, שחייה, אתלטיקה והתעמלות אמנותית.
בדצמבר 2017, זכה במקום השני בקטגוריית הספורט במסגרת תערכות "עדות מקומית". ובינואר 2020, הוענק לו אות הוקרה מיוחד מהוועד הפראלימפי בישראל, על כיסוי הוגן, בקיאות בתחום וחשיפת הספורט הפראלימפי בקרב קהלים רבים.
החל מינואר 2022 הוא משמש ככתב הספורט האולימפי וצלם ב"ישראל היום". היה שליח המערכת למשחקים האולימפיים בפריז 2024, והמשחקים הפאראלימפיים פריז 2024.
כתבות בולטות

באוגוסט 2015, חשף כי המדליסט האולימפי מסידני 2000, חותר הקיאקים מיכאל קלגנוב, החליט לעזוב את ישראל ולעבור לאמן בגרמניה. ביולי 2017 פרסם כי האלוף האולימפי בגלישה גל פרידמן מצא מקור פרנסה חדש והפך לצלם אירועים. בנובמבר אותה שנה, קיים ראיון בלעדי עם הג'ודוקא הטוב בעולם טדי רינר.
ב-2019 פרסם לראשונה, כי שלטונות מלזיה לא מאפשרים לנבחרת השחייה הפראלימפית הישראלית להיכנס למדינה כדי להשתתף באליפות העולם, בעקבות כך, הוועד הפאראלימפי הבין-לאומי החליט לבטל את אליפות ולהעבירה לבריטניה.
ב-6 באפריל 2020, ייזם ביחד עם אלוף העולם בג'ודו שגיא מוקי, פרויקט מיוחד בזמן הקורונה, לגייס כסף לקניית מכונות הנשמה וציוד קריטי עבור בית החולים לניאדו בנתניה. הפרויקט גייס רבע מיליון שקל.
בינואר 2021, טס לקטר לאליפות העולם בג'ודו, להתלוות באופן בלעדי לסעיד מולאי, שנאלץ להימלט מאיראן לאחר שלא הורשה להתחרות מול ישראלי.
הערות שוליים

↑  מקום שני לצלם ynet ו"ידיעות אחרונות" בתערוכת "עדות מקומית", באתר ynet, 7 בדצמבר 2017
↑  הוועד הפראלימפי העניק אות הוקרה לעיתונאי אורן אהרוני, באתר ynet, 26 בינואר 2020
↑  אורן אהרוני, שמעון אלבז, המדליסט האולימפי מיכאל קלגנוב עוזב את ישראל, באתר ynet, 31 באוגוסט 2015
↑  אורן אהרוני, הג'וב החדש של גל פרידמן: צלם חתונות, באתר ynet, 10 ביולי 2017
↑  אורן אהרוני, רב-אלוף רינר, באתר ynet, 21 בנובמבר 2017
↑  אורן אהרוני, מלזיה מסרבת לאפשר לישראלים להשתתף באליפות העולם, באתר ynet, 6 בינואר 2019
↑  אורן אהרוני, בגלל ישראל: בוטלה אליפות העולם בשחייה פראלימפית במלזיה, באתר ynet, 27 בינואר 2019
↑  אורן אהרוני, בלעדי: הקרב של שגיא מוקי למען חולי הקורונה, באתר ynet, 6 באפריל 2020
↑  אורן אהרוני, הניצחון של שגיא מוקי: רבע מיליון שקל למכונות הנשמה, באתר ynet, 3 במאי 2020
↑  אורן אהרוני, בלעדי | מפגש עם אלוף העולם שברח מאיראן: "אני מאוד רוצה לבוא לגראנד-סלאם בת"א", באתר ynet, 17 בינואר 2021
מרים בת ניסים

| --- | --- |

 שיר בביצוע שושנה דמארי
 יצא לאור:  1947
 סוגה:  זמר עברי
 שפה:  עברית
 כתיבה:  נתן אלתרמן
 לחן:  משה וילנסקי
"מרים בת ניסים" (ידוע גם לפי שורת הפתיחה בשם "זה היה בעדן לפני ירח", או "החמור הקטן בלעם" לפי שורת הפזמון) הוא שיר שכתב נתן אלתרמן והלחין משה וילנסקי בשנת 1947 עבור תוכנית התיאטרון "לי לה לו".
רקע

השיר "מרים בת ניסים" מתאר את מסע עלייתהּ של משפחה בת 14 נפשות מתימן לארץ ישראל, ואת חוויות התאקלמותה בארץ. בשיר הומוריסטי זה ביקש אלתרמן דווקא להעביר מסר רציני, כי הניצחון על שונאי ציון יושג בזכות ההתיישבות והעולים לארץ, הגדולים והקטנים, המחזקים את היישוב העברי הקטן בראשית דרכו.


השיר בוצע לראשונה על ידי שושנה דמארי בתוכנית העשירית של התיאטרון המוזיקלי "לי לה לו", ב-18 במרץ 1947, והפך עד מהרה ללהיט.

אלתרמן ווילנסקי הוציאו שירים נוספים על העלייה מתימן, כמו "בכרם תימן" ("אל תפחדי תמר"), "בכרמי תימן", "שולמית", "גדליה רבע איש", ו"אני מצפת", שאת רובם ביצעה במקור שושנה דמארי.
ביצועים נוספים

אסנת פז הקליטה את השיר בתקליט "אסנת פז – ארץ ישראל שלי" (1974).
ורדינה כהן ביצעה את השיר בתוכנית "אולפן עצמאות בצעד תימני" (1990).
ליאור כלפון, מתוך המופע "אהבת קיץ" בבימויו של אורי פסטר (1997).
הזמרת יונית שקד גולן, מתוך האלבום "יונית שקד גולן: אוסף פרטי" (2010).
ישראל ברייט ביצע גרסה מלודית-ג'אזית בתוכנית הטלוויזיה "הינשופים" (2011).
דנה אינטרנשיונל ביצעה גרסה משלה לשיר (2014).
גלית גיאת ביצעה את השיר במופע "פסנתר ותוף פח" (2014).
נתן סלור, מתוך המופע "לשיר איתה - מחווה לשושנה דמארי" (2018).
אופירה גלוסקא ביצעה את השיר בעברית וביידיש, במועדון זמר לשירי צוות הווי נח"ל (2021).
דפנה דקל, מתוך “שוק המציאות”, קברט מוזיקלי משירי נתן אלתרמן, בהלחנתם של משה וילנסקי וסשה ארגוב ובבימויו של שוקי וגנר (2021).
לקריאה נוספת

משה וילנסקי, על הכביש ירח, הוצאת הקיבוץ המאוחד, 1982
הערות שוליים

↑  מרים בת ניסים, באתר זמרשת
↑  ישראל פרקר, שושנה דמארי מוורד לחמור הקטן בלעם, באתר ראשון לציון – עיר עם נוסטלגיה, ‏6.4.2020
↑  שיר עד - מרים בת ניסים - מילים: נתן אלתרמן | לחן: משה וילנסקי | ביצוע: שושנה דמארי, 1982, באתר יוטיוב, ‏15.2.2019
↑  אסנת פז – ארץ ישראל שלי (1974) - מרים בת ניסים (רצועה מס' 8), באתר סטריאו ומונו
↑  מרים בת נסים - ורדינה כהן (1990), באתר יוטיוב, ‏12.8.2024
↑  מרים בת ניסים - מתוך "אהבת קיץ" (בימוי: אורי פסטר), באתר יוטיוב, ‏5.9.2016
↑  יונית שקד גולן: אוסף פרטי, באתר זמרשת
↑  מרים בת ניסים - החמור הקטן בילעם - ישראל ברייט, באתר יוטיוב, ‏14.4.2011
↑  Dana International - Miriam Bat Nissim דנה - מרים בת ניסים, באתר יוטיוב, ‏16.6.2014
↑  החמור הקטן בלעם בביצוע גלית גיאת, באתר יוטיוב, ‏28.5.2014
↑  מרים בת ניסים- נתן סלור, באתר יוטיוב, ‏18.12.2018
↑  מרים בת נסים - אופירה גלוסקא / בעברית ובאידיש, באתר יוטיוב, ‏6.3.2021
↑  דפנה דקל - מרים בת ניסים, באתר יוטיוב, ‏30.6.2020
מגדל קהיר

| --- | --- |

 מידע כללי
 סוג:  מגדל טלוויזיה 
 מיקום:  קהיר
 מדינה:  מצרים 
 בעלים:  רשות הציבור 
 הקמה ובנייה
 תקופת הבנייה:  ?–1961
 תאריך פתיחה רשמי:  1961 
 חומרי בנייה:  בטון 
 אדריכל:  נעום שביב 
 מידות
 גובה:  187 מ' 
 קומות:  16 
 
 קואורדינטות:  30°02′45″N 31°13′28″E﻿ / ﻿30.04583333°N 31.22444444°E﻿ / 30.04583333; 31.22444444
 www.cairotower.net
  (למפת קהיר מוגדלת) מגדל קהיר(למפת קהיר רגילה) מגדל קהיר
 
מגדל קהיר (ערבית: برج القاهرة) ניצב על גבי האי ג'זירה שבנהר הנילוס במרכזה של קהיר בירת מצרים. המגדל, שגובהו 187 מטרים, הוא מהמבנים הבולטים והמוכרים ביותר בנופה של העיר, והיה המבנה הגבוה ביותר ביבשת אפריקה בעשר השנים הראשונות לקיומו (1961–1971).
היסטוריה

המגדל, היצוק בטון, ניצב ברובע זמאלכ על האי ג'זירה. הקמתו החלה בשנת 1956 והסתיימה חמש שנים לאחר מכן. הוא תוכנן על ידי האדריכל המצרי נעום שביב (אנ'). מעטהו העשוי בתבנית מחוררת מיועד להידמות לפרח הלוטוס - אחד מסמליה של מצרים העתיקה. בראש המגדל נמצאים יציע תצפית ומסעדה מסתובבת, שמהם נשקף נופו של מטרופולין קהיר (המסעדה משלימה סיבוב אחד מדי 70 דקות). הוא משמש גם כמגדל תקשורת.
בשנות השישים טען נשיא מצרים גמאל עבד אל נאצר כי העביר למימון בניית המגדל סכום של 6 מיליון דולר, שהוענק לו עצמו על ידי ממשלת ארצות הברית במטרה לשחד אותו.
ב-2004–2009 עבר המגדל שיפוץ נרחב.
נואה ויילי

| --- | --- |

 לידה:  4 ביוני 1971 (בן 53) הוליווד, ארצות הברית 
 מדינה:  ארצות הברית ארצות הברית
 תקופת הפעילות:  מ-1984
 מקום לימודים:  בית הספר תאצ'ר (1989)  בית הספר לתקשורת של אוניברסיטת נורת'ווסטרן  אוניברסיטת נורת'ווסטרן  בית הספר תאצ'ר 
 בת זוג:  שרה וולס
 מספר צאצאים:  3 
 פרופיל ב-IMDb
 
נואה סטראוסר ספיר ויילי (באנגלית: Noah Strausser Speer Wyle; נולד ב-4 ביוני 1971) הוא שחקן קולנוע וטלוויזיה אמריקאי ממוצא יהודי. ויילי ידוע בעיקר מכיכובו בסדרת הדרמה "ER".
ביוגרפיה

ויילי נולד בקליפורניה שבארצות הברית, לאב יהודי ולאם נוצרית-אפיסקופלית. בן האמצעי במשפחה עם שלושה ילדים, נולד בהוליווד שבקליפורניה, לאחות האורתופדית מרג'ורי (לבית שפיר) ומהנדס החשמל סטיבן וייל. הוריו של ויילי התגרשו בסוף שנות השבעים. סבו וסבתו של ויילי מצד אביו, אדית ופרנק ויילי, הקימו בלוס אנג'לס את המוזיאון " Craft and Folk Art Museum" וסבו הקים גם את מעבדות ויילי.
ויילי למד בבית הספר Thacher באוג'יי שבקליפורניה, וסיים את לימודיו ב-1989. ויילי למד תיאטרון באוניברסיטת נורת' ווסטרן ולאחר השנה השנייה שלו בתיכון הופיע במחזות שהעלה בית ספרו ואפילו זכה בפרס עבור מחזה אותו הוא כתב. לאחר סיום הלימודים ויילי למד משחק יחד עם המורה למשחק לארי מוס בזמן שגר בדירה קטנה בשדרות הוליווד.
חיים אישיים

ב-1996 פגש ויילי את טרייסי וורבין בסט הצילומים של הסרט "The Myth of Fingerprints". הזוג נישא במאי 2000 והתגורר בחווה בעמק סנטה ינז שבקרבת סנטה ברברה. לזוג נולדו בן ובת. הזוג נפרד ב-2009 והתגרש ב-2010.
ב-2011 פגש ויילי את השחקנית שרה ולס בהפקה של Blank Theatre Company (אנ'). הזוג נישא ב-2014. ב-22 ביוני 2015 נולדה בתם המשותפת.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1985 | Lust in the Dust |  |  |
| 1991 | Crooked Hearts |  |  |
| 1992 | בחורים טובים |  |  |
| 1993 | Swing Kids |  |  |
| 1994 | There Goes My Baby |  |  |
| 1994 | Guinevere |  |  |
| 1997 | The Myth of Fingerprints |  |  |
| 1999 | Can't Stop Dancing |  |  |
| 2001 | Scenes of the Crime |  |  |
| 2001 | דוני דארקו |  |  |
| 2002 | White Oleander |  |  |
| 2002 | עד כאן |  |  |
| 2005 | הקליפורנים |  |  |
| 2008 | W. |  |  |
| 2008 | Nothing But the Truth |  |  |
| 2009 | An American Affair |  |  |
| 2010 | מלכת המגרש |  |  |
| 2010 | Below the Beltway |  |  |
| 2013 | Snake & Mongoose |  |  |
| 2014 | The World Made Straight |  |  |
| 2017 | Shot | מארק ניומן |  |
| 2017 | האיש שהפיל את הבית הלבן |  |  |
| TBA | FEEL |  |  |
| TBA | All the Colors of the Dark | פיטר באריס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1990 | Blind Faith |  | מיני סדרה |
| 1994–2009 | ER |  | תפקיד ראשי 254 פרקים |
| 1995 | חברים |  | 2 פרקים |
| 1995 | המופע של לארי סנדרס |  | בפרק "Eight" |
| 1996 | רחוב סומסום |  | 2 פרקים |
| 1999 | Pirates of Silicon Valley |  | סרט מקורי של ערוץ TNT |
| 1999 | Save Our History: America's Most Endangered 1999 |  | ערוץ ההיסטוריה |
| 1999 | שודדי עמק הסיליקון |  | סרט טלוויזיה |
| 2000 | אזעקת שווא |  | סרט טלוויזיה |
| 2000 | Beggers and Choosers |  | בפרק "The Naked Truth" |
| 2004 | הספרן: המסע בעקבות החנית |  | סרט מקורי של ערוץ TNT |
| 2006 | הספרן 2: בחזרה למכרות המלך שלמה |  | סרט מקורי של ערוץ TNT |
| 2008 | הספרן 3: קללת גביע יהודה |  | סרט מקורי של ערוץ TNT |
| 2011–2015 | Falling Skies |  | תפקיד ראשי 52 פרקים |
| 2013 | Lab Rats |  | בפרק "Twas the Mission Before Christmas" |
| 2014–2018 | שומרי האוצרות |  | מפיק ובמאי |
| 2014 | פיניאס ופרב |  | דיבוב בפרק "Night of the Living Pharmacists" |
| 2015 | היסטוריה שתויה |  | בפרק "Journalism" |
| 2018 | שושלת רומנוב (אנ') |  | בפרק "The Royal We" |
| 2019 | הקו האדום |  | תפקיד ראשי |
| 2021 | העוקץ: החזרה |  | הארי וילסון |
| 2025 | The Pitt | ד"ר מייקל "רובי" רבינוביץ' | תפקיד ראשי; 15 פרקים גם כתב שני פרקים |